Детска градина “Ян Бибиян ”- Кърджали
(6600 гр. Кърджали ул. „Кл.Охридски” 25, (0361/61546, e-mail odzyanbibian@abv.bg / info-909153@edu.mon.bg
Утвърждавам: ............................
           Директор: /Д.Соколова/                                                         
ПРАВИЛНИК

ЗА ПРОПУСКАТЕЛНИЯ РЕЖИМ

I. ОБЩИ ПОЛОЖЕНИЯ

Правилникът регламентира основните изисквания и реда за пропускане и престоя на учители, служители, работници, деца, родители, външни граждани и МПС, внасянето на обемисти багажи, товари, както и изнасянето на материални средства във и от сградата на детската градина.

Чл. 1. 
Правилникът е задължителен за всички учители, служители, родители, външни граждани, посещаващи сградата и района на детската градина, МПС.

Чл. 2.
 Препис от Правилника се поставят на информационно табло на входа на сградата.

Чл. 3.
 Посещения при директора на ДГ „Ян Бибиян” са разрешени в определени дни съгласно утвърдения график за приемни дни и часове на директора.

Чл. 4.
 Охраната в детската градина се осъществява от фирма ВИП СЕКЮРИТИ, която извършва сигнално-охранителна дейност.

II. ПРИЕМ НА ДЕЦА

Пропускателен режим 
Чл. 5.
 Вратите са заключени влизането се осъществява след задължително представяне на входа чрез използване на звънец.
Чл.6. Приемът на деца се извършва от медицинската сестра на главния вход и помощник възпитател на задния  вход.
След 8,30 ч. децата се приемат по изключение от учителките в съответните групи, след предварително обаждане от родителите.
III. РЕД ЗА ПРОПУСКАНЕ И ПРЕСТОЙ НА СЛУЖИТЕЛИ, ГРАЖДАНИ И МПС

Чл. 7.
 Родители и външни лица се пропускат само след легитимирането им пред служители, незаети с работа с деца.

Чл. 8.
 Гражданите, посещаващи директора по различни поводи, се пропускат само след разрешението му.

Чл. 9.
Посещаващите лица се съпровождат до съответното място от служители, незаети с работа с деца.

Чл. 10.
 След посещението лицата следва незабавно да напуснат сградата.

Чл. 11.
 Не се разрешава влизането в сградата и района на детската градина на лица, които:

1.
са въоръжени;

2.
са с неадекватно поведение – пияни, дрогирани и с явни психични отклонения;

3.
внасят оръжие и взривни вещества;

4.
внасят упойващи вещества, спиртни напитки и други, които при употреба биха застрашили живота и здравето на околните;

5.
разпространяват, продават и рекламират артикули с религиозно и порнографско съдържание.

6.
проявяват педофилски и вандалски характер;

7.
водят и разхождат кучета и други животни;

8.
носят със себе си обемисти багажи, кашони, денкове и други подобни.

Чл. 12. Работещите в ДГ „Ян Бибиян” използват само централния вход.
Чл. 13.
 За ремонтни дейности се пропускат лица по списък, утвърден от директора.

Чл. 14.
 За участие в родителски срещи се допускат родители, настойници и близки, посрещани от учители и помощник  възпитатели.

Чл. 15. Не се разрешава оставянето на багаж (чанти, куфари, сакове, торби, кашони, пакети, кутии), кореспонденция, апаратура и други от външни лица за съхранение при служители и в детската градина.

Чл. 16. 
Пропускането и престоят на МПС в района на детската градина да стават в съответствие с изискванията както следва:

1.
чрез пропуск за МПС, обслужващи дейността на детската градина, трети лица, с които сме в договорни отношения (кухня);

2.
чрез пропуск за МПС, осигуряващи ремонтни дейности, за други и спешни нужди;

3.
на служебните автомобили на МВР, РСПАБ, Бърза помощ, общински съвет и общината се осигурява свободен достъп в района по всяко време на денонощието.

Чл. 17. При влизане в района на детската градина задължително да се проверяват документите на водачите на МПС и съответствието на превозваните товари с данните за тях в съпровождащ документи.
IV. РЕД ЗА ВНАСЯНЕ И ИЗНАСЯНЕ НА БАГАЖИ, ТОВАРИ, ТЕХНИКА, ТЕХНИЧЕСКИ СРЕДСТВА И ИМУЩЕСТВА
Чл. 18.
 Внасянето в сградата и района на ДГ„Ян Бибиян” на багажи, товари, техника, технически средства и имущества за служебни нужди и ползване става след получено разрешение от ръководството.

Чл. 19.
Изнасянето на багажи, товари, техника, технически средства и имущества от сградата и района на ДГ„Ян Бибиян” става само след писмено разрешение от ръководството.

Чл. 20.
При констатиране на нарушения при внасяне и изнасяне на багажи, товари, техника, технически средства и имущества за служебни нужди и ползване се докладва на директора, а при необходимост и на РПУ на МВР и на ръководството на ДГ„Ян Бибиян”
Чл. 21.
Настоящият правилник е неотменна част от Правилника за дейността и Правилника за вътрешен трудов ред на ДГ„Ян Бибиян” гр.Кърджали
НЕСПАЗВАНЕТО НА НАСТОЯЩИЯ ПРОПУСКАТЕЛЕН РЕЖИМ Е ГРУБО НАРУШЕНИЕ НА ВЪВЕДЕНИТЕ ПРАВИЛНИЦИ НА ДЕТСКАТА ГРАДИНА, които са предоставени на видно място и с които се приема всяко дете.
Изготвил: ………………….  

       / Д.Соколова /

